Tööalasel koolitusel osales jaanuaris 1 238 ja  tööotsingu koolitusel (tööotsingu töötoas) 619 töötut. Tööpraktikal osales 355 ja tööklubis 484 inimest. Karjäärinõustamise teenust osutati 1 357 inimesele ja psühholoogilist nõustamist sai 24 töötut. Ettevõtluse alustamise toetuse abil sai ettevõtte luua 50 inimest, kelle äriplaanide kohaselt luuakse 86 uut töökohta. Palgatoetusega rakendus jaanuaris tööle 332 inimest. Kokku oli jaanuaris palgatoetusega töötamas 5 159 inimest. Kokku kulus jaanuaris aktiivsetele tööturumeetmetele ligi 1,7 miljonit eurot.